ಬೆಂಗಳೂರು ವಿವಿಯಲ್ಲಿ ಸಂಚರಿಸಿದ್ದು ಚಿರತೆಯಲ್ಲ ಅದು ಕಾಡು ಬೆಕ್ಕು

ಬೆಂಗಳೂರು: ಜ್ಞಾನಭಾರತಿ ವಿಶ್ವವಿದ್ಯಾಲಯದ ಆವರಣದಲ್ಲಿ ಓಡಾಡಿರುವುದು ಚಿರತೆ (Leopard) ಅಲ್ಲ, ಅದು ಕಾಡು ಬೆಕ್ಕು (Jungle Cat) ಎಂದು ಅರಣ್ಯ ವಿಭಾಗದ ಅಧಿಕಾರಿಗಳು ಸ್ಪಷ್ಟಪಡಿಸಿದ್ದಾರೆ.

ಕೆಲ ದಿನಗಳ ಹಿಂದೆ ಆವರಣದಲ್ಲಿ ಚಿರತೆ ಓಡಾಡಿದೆ ಎಂದು ವರದಿಯಾದ ಹಿನ್ನೆಲೆಯಲ್ಲಿ ಬೆಂಗಳೂರು ವಿವಿ (Bangalore University) ವಿದ್ಯಾರ್ಥಿಗಳ ಆತಂಕಕ್ಕೆ ಕಾರಣವಾಗಿತ್ತು. ಈಗ ಇಲ್ಲಿ ಓಡಾಡಿರುವುದು ಚಿರತೆಯಲ್ಲಇದು ಕಾಡುಬೆಕ್ಕು ಎಂದು ಅಧಿಕಾರಿಗಳು ವಿದ್ಯಾರ್ಥಿಗಳಿಗೆ ಮನವರಿಕೆ ಮಾಡಿದ್ದಾರೆ.

ಎಂಟು ವರ್ಷದ ಹಿಂದೆ ಜ್ಞಾನಭಾರತಿ ಅವರಣದಲ್ಲಿ ಚಿರತೆ ಪತ್ತೆಯಾಗಿತ್ತು. ಆದರೆ ಆದಾದ ಬಳಿಕ ಚಿರತೆ ಓಡಾಟದ ಯಾವ ಕುರುಹು ಕೂಡ ಇಲ್ಲ. ಈಗಾಗಲೇ ಅಧಿಕಾರಿಗಳ ತಂಡ ನಿಗಾ ವಹಿಸಿದೆ. ಆದರೆ ಇಲ್ಲಿಯವರೆಗೆ ಚಿರತೆ ಹೆಜ್ಜೆ ಗುರುತು ಕುರುಹು ಪತ್ತೆಯಾಗಿಲ್ಲ ಎಂದು ಅಧಿಕಾರಿಗಳು ಸ್ಪಷ್ಟನೆ ನೀಡಿದ್ದಾರೆ.